Katarina Juselius

Katarina Juselius (s. 29. syyskuuta 1943 Turku) on suomalainen ekonomisti ja emeritaprofessori. Hän on johtanut useita suuria tutkimushankkeita makrotalouden mekanismeista Euroopassa, ja osallistunut myös lukuisten tutkimusten analysointiin. Hän on julkaissut kirjan The Cointegrated VAR model: Methodology and Applications, ollut Tanskan yhteiskuntatieteellisen tutkimusneuvoston jäsen ja Euroopan tiedesäätiön EuroCore-ohjelman puheenjohtaja. Vuosina 1990–2000 hän oli sijalla 8 Coupen tärkeiden taloustieteilijöiden listalla.

Aiemmin Svenska handelshögskolanissa vaikuttanut Juselius on vuodesta 1997 toiminut Kööpenhaminan yliopiston kansantaloustieteen professorina.  Juseliuksen lähinnä makrotalouteen ja ekonometrian alaan liittyviä tutkimuksia on julkaistu useissa kansainvälisissä tieteellisissä aikakausijulkaisuissa. Hänelle on omistettu yhdessä Søren Johansenin kanssa erikoisnumero Econometrics-lehteen.

Lähteet 

Suomalaiset taloustieteilijät
Kööpenhaminan yliopiston professorit
Suomalaiset professorit
Vuonna 1943 syntyneet
Elävät henkilöt